FERDIG I ROSENBORG: Alexander Søderlund forlater RBK til fordel for BK Häcken i svensk fotball. Foto: Bjørn S. Delebekk

Søderlund klar for BK Häcken

Norges Fotballforbund bekrefter at Alexander Søderlunds (32) overgang fra Rosenborg til BK Häcken er godkjent. Den svenske klubben vil ikke bekrefte at overgangen er i boks.

Christina Paulos Syversen

NTB

Oppdatert 19. februar

Det bekrefter Norges Fotballforbund på sin hjemmeside i sin oversikt over overganger i norsk fotball.

Der står det tydelig at Søderlunds overgang til BK Häcken er godkjent 19. februar 2020 og at spissen er spilleklar for den svenske klubben fra samme dato.

Redaksjonelt samarbeid Dplay Se Eliteserien og OBOS-ligaen direkte på Dplay

Avisa Nidaros omtalte saken først.

Kommunikasjonsavdelingen i NFF bekrefter til Adresseavisen at kun overganger som er helt gjennomført vil dukke opp i forbundets oversikt.

Men i Sverige vil de ikke bekrefte Søderlunds overgang.

– Jaså? OK, har de (NFF) gjort det? Men vi kommenterer ikke spillere ut eller inn før det er klart, sier Häckens sportssjef Sonny Karlsson til avisen Göteborgs-Posten om NFFs bekreftelse.

Den 32-årige spissen har vært på besøk hos sin nye arbeidsgiver tidligere denne uken og deltok derfor ikke på Rosenborgs trening mandag.

Klubben fra Göteborg ble nummer seks i Allsvenskan i fjor.

32-årige Søderlund har spilt i RBK fra 2018. Han har tidligere vært i utlandet og spilt for franske St. Etienne.

Rosenborg har hentet spissen Dino Islamovic fra Östersund som Søderlund-utfordrer på spissplass.

Etter sesongslutt i fjor forlenget klubben kontrakten med 20-åringen Erik Botheim.

VG oppdaterer saken.

Publisert: 19.02.20 kl. 14:20 Oppdatert: 19.02.20 kl. 15:40

Eliteserien S V U T M P 1 Bodø/Glimt 17 15 2 0 62 – 19 43 47 2 Molde 18 11 1 6 46 – 22 24 34 3 Vålerenga 18 9 5 4 29 – 24 5 32 4 Odd 17 10 1 6 30 – 24 6 31 5 Rosenborg 17 8 5 4 32 – 18 14 29 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk